पाएं अपने शहर की ताज़ा ख़बरें और फ्री ई-पेपरडाउनलोड करें
मौसम में लगातार हो रहे बदलाव के बाद अब तापमान में भी उतार चढ़ाव बना हुआ है। पिछले दिनों जो पारा साफ मौसम की वजह से चढ़ा हुआ था, वह बादलों की आवाजाही के बीच कम हो गया है। उधर, हवाओं की वजह से धूल भरी आंधी भी चलेगी। रविवार को सुबह से आसमान में बादलों ने अपना डेरा जमा लिया था। बीच-बीच में धूप निकलती रही, लेकिन यह सिलसिला ज्यादा देर तक नहीं चला। 10 किलोमीटर की रफ्तार से हवाएं चलती रहीं।
मौसम विभाग के मुताबिक रविवार को अधिकतम तापमान 37.3 डिग्री दर्ज किया गया है, जो सामान्य से 3 डिग्री कम रहा। न्यूनतम तापमान 25.7 डिग्री रहा। 24 घंटे में अधिकतम तापमान में 3.5 डिग्री और न्यूनतम तापमान में 0.9 डिग्री की गिरावट दर्ज की गई है। उधर, सुबह की नमी 41 और शाम की नमी 28 प्रतिशत दर्ज की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn